./data/phi0914/phi00140/phi0914.phi00140.perseus-lat1.xml
Titus Livius (Livy)
Cornelius et M Baebius , qui in consulatu nihil memorabile gesserant, in Apuanos Ligures       exercitum induxerunt   Ligures, qui ante adventum in provinciam       consulum non expectassent bellum, inproviso obpressi ad duodecim milia hominum       dediderunt se   eos consulto per litteras prius       senatu deducere ex montibus in agros campestres procul ab domo, ne reditus spes       esset, Cornelius et Baebius statuerunt, nullum alium ante finem rati fore       Ligustini belli   ager publicus populi Romani erat in       Samnitibus; Taurasinorum fuerat  eo cum traducere       Ligures Apuanos vellent, edixerunt, Ligures ab Anido  montibus descenderent cum liberis coniugibusque, sua omnia secum       portarent   Ligures saepe per legatos       deprecati, ne penates, sedem, in qua geniti essent, sepulcra maiorum cogerentur       relinquere, arma, obsides pollicebantur         postquam nihil impetrabant neque vires ad bellandum erant, edicto paruerunt             traducti sunt publico sumptu ad       quadraginta milia liberorum capitum cum feminis puerisque  argenti data centum       et quinquaginta milia, unde in novas sedes compararent, quae opus essent             agro dividendo dandoque iidem, qui       traduxerant, Cornelius et Baebius, praepositi  postulantibus tamen ipsis       quinqueviri ab senatu dati, quorum ex consilio agerent   transacta re cum veterem exercitum Romam deduxissent,       triumphus ab senatu est decretus   hi omnium primi nullo bello gesto       triumpharunt  tantum hostiae ductae ante  currum, quia nec quod ferretur neque quod duceretur captum neque quod       militibus daretur quicquam in triumphis eorum fuerat